b'\n_START_ARTICLE_\nYhti\xc3\xb6muoto\n_START_PARAGRAPH_\nYhti\xc3\xb6muoto tai yritysmuoto on oikeudellinen muoto, jolla harjoitetaan taloudellista toimintaa. T\xc3\xa4ss\xc3\xa4 artikkelissa k\xc3\xa4sitell\xc3\xa4\xc3\xa4n yhti\xc3\xb6- ja yritysmuotoja sek\xc3\xa4 niihin l\xc3\xa4heisesti liittyvi\xc3\xa4 verotusk\xc3\xa4sitteit\xc3\xa4. Yhti\xc3\xb6muoto k\xc3\xa4y tavallisesti ilmi yhti\xc3\xb6n (yrityksen) toiminimest\xc3\xa4.\n_START_SECTION_\nYhti\xc3\xb6 ja yritys\n_START_PARAGRAPH_\nYritystoimintaa voi harjoittaa yhti\xc3\xb6n\xc3\xa4, muuna yhteis\xc3\xb6n\xc3\xa4 tai luonnollisena henkil\xc3\xb6n\xc3\xa4. Yritystoiminnan harjoittamiseksi yritt\xc3\xa4j\xc3\xa4 tai yritt\xc3\xa4j\xc3\xa4t perustavat usein yhti\xc3\xb6n, jonka nimiss\xc3\xa4 yritystoimintaa harjoitetaan. Yritystoimintaa voi harjoittaa my\xc3\xb6s yksityishenkil\xc3\xb6n\xc3\xa4 eli "toiminimiyritt\xc3\xa4j\xc3\xa4n\xc3\xa4" ilman erillist\xc3\xa4 yhti\xc3\xb6t\xc3\xa4. _NEWLINE_Yhti\xc3\xb6 ei v\xc3\xa4ltt\xc3\xa4m\xc3\xa4tt\xc3\xa4 harjoita yritystoimintaa. Tietyt yhti\xc3\xb6muodot (kuten asunto-osakeyhti\xc3\xb6) on tarkoitettu erityisesti rakennusten hallintaa varten._NEWLINE_Yhti\xc3\xb6- tai yritysmuodon valintaan vaikuttavat mm. osallistujat, p\xc3\xa4\xc3\xa4t\xc3\xb6ksentekoj\xc3\xa4rjestelm\xc3\xa4 ja -vapaus, riski, verotus, joustavuus, voitonjako ja sukupolvenvaihdosmahdollisuudet.\n_START_SECTION_\nYhti\xc3\xb6muodot Suomessa\n_START_PARAGRAPH_\nSuomessa yhti\xc3\xb6iden tulee rekister\xc3\xb6ity\xc3\xa4 Patentti- ja rekisterihallituksen yll\xc3\xa4pit\xc3\xa4m\xc3\xa4\xc3\xa4n kaupparekisteriin.\n_START_SECTION_\nMuut yritystoimintaa harjoittavat yhteis\xc3\xb6t\n_START_PARAGRAPH_\nMy\xc3\xb6s sellaiset yhteis\xc3\xb6t kuin taloudellinen yhdistys, aatteellinen yhdistys, hypoteekkiyhdistys ja s\xc3\xa4\xc3\xa4ti\xc3\xb6 saattavat harjoittaa yritystoimintaa. _NEWLINE_Seuraavienkin yhteis\xc3\xb6jen toiminnan tarkoitus on taloudellinen: asumisoikeusyhdistys, sijoitusrahasto, lainajyv\xc3\xa4st\xc3\xb6 ja siemenrahasto.\n_START_SECTION_\nYksityinen elinkeinonharjoittaja ja maatalousyritt\xc3\xa4j\xc3\xa4\n_START_PARAGRAPH_\nYksityinen elinkeinonharjoittaja eli ns. "toiminimiyritt\xc3\xa4j\xc3\xa4" ei ole yhti\xc3\xb6, vaan luonnollinen henkil\xc3\xb6 eli ihminen. Yksityinen elinkeinonharjoittaja voi halutessaan k\xc3\xa4ytt\xc3\xa4\xc3\xa4 erityist\xc3\xa4 toiminime\xc3\xa4. T\xc3\xa4ll\xc3\xb6ink\xc3\xa4\xc3\xa4n kyseess\xc3\xa4 ei ole yhti\xc3\xb6. Toiminimi ei siis ole yhti\xc3\xb6muoto._NEWLINE_Maatalousyritt\xc3\xa4j\xc3\xa4 on luonnollinen henkil\xc3\xb6, joka harjoittaa maataloutta, kalastusta tai poronhoitoa. Maatalousyritt\xc3\xa4j\xc3\xa4 voi toimia tavanomaisen yhti\xc3\xb6n kautta tai ilman yhti\xc3\xb6t\xc3\xa4.\n_START_SECTION_\nYhti\xc3\xb6muotoja ulkomailla\n_START_PARAGRAPH_\nMuualla yleinen, mutta Suomesta puuttuva yhti\xc3\xb6muoto on rajavastuuyhti\xc3\xb6._NEWLINE_Ven\xc3\xa4l\xc3\xa4isi\xc3\xa4 yhti\xc3\xb6muotoja ovat mm. OAO, ZAO, OOO (rajavastuuyhti\xc3\xb6), unitaarinen yritys, suljetun tyypin osakeyhti\xc3\xb6 sek\xc3\xa4 avoimen tyypin osakeyhti\xc3\xb6.'